CELEX: 62011TN0315
Language: mt
Date: 2011-06-17 00:00:00
Title: Kawża T-315/11: Rikors ippreżentat fis- 17 ta’ Ġunju 2011 — Fortress Participations vs UASI — Fortress Investment Group u Fortress Investment Group (UK) (FORTRESS)

13.8.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 238/33
            
         Rikors ippreżentat fis-17 ta’ Ġunju 2011 — Fortress Participations vs UASI — Fortress Investment Group u Fortress Investment Group (UK) (FORTRESS)
   (Kawża T-315/11)
   2011/C 238/56
   Lingwa tal-kawża: l-Ingliż
   
      Partijiet
   
   
      Rikorrenti: Fortress Participations BV (Rotterdam, il-Pajjizi l-Baxxi) (rappreżentanti: M.L.J. van de Braak, avukat, B. Ladas, solicitor, u S. Malynicz, barrister)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Partijiet oħra quddiem il-Bord tal-Appell: Fortress Investment Group LLC (New York, l-Istati Uniti) u Fortress Investment Group (UK) Ltd (Londra, ir-Renju Unit)
   
      Talbiet
   
   Ir-rikorrenti titlob lill-Qorti Ġenerali jogħġobha:
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tat-8 ta’ Marzu 2011, fil-Każ R 355/2009-2; u
            
         
               —
            
            
               tikkundanna lill-konvenut u lill-partijiet l-oħra fil-proċeduri għall-ispejjeż tagħhom tal-proċeduri quddiem l-Uffiċċju u l-Qorti Ġenerali, kif ukoll dawk tar-rikorrenti.
            
         
      Motivi u argumenti prinċipali
   
   
      Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: It-trade mark verbali “FORTRESS”, għal servizi fil-klassijiet 35, 36 u 42 — Reġistrazzjoni tat-trade mark Komunitarja Nru 2095784
   
      Proprjetarju tat-trade mark Komunitarja: Ir-rikorrenti
   
      Parti li qed titlob id-dikjarazzjoni ta’ invalidità tat-trade mark Komunitarja: Il-partijiet l-oħra fil-proċedimenti quddiem il-Bord tal-Appell
   
      Motivazzjoni tat-talba għal invalidità: Il-partijiet li qed jitolbu d-dikjarazzjoni ta’ invalidità bbażaw it-talba tagħhom fuq ir-raġunijiet relattivi ta’ invalidità taħt l-Artikoli 53(1)(c) u 8(4) tar-Regolament (KE) tal-Kunsill Nru 207/2009. It-talba kienet ibbażata wkoll fuq it-trade marks mhux irreġistrati tar-Renju Unit “FORTRESS”, “FORTRESS INVESTMENTS”, u “FORTRESS INVESTMENT GROUP”, użati fil-kors tal-kummerċ.
   
      Deċiżjoni tad-Diviżjoni tal-Kanċellazzjoni: Talba għal dikjarazzjoni ta’ invalidità miċħuda
   
      Deċiżjoni tal-Bord tal-Appell: Deċiżjoni kkontestata annullata
   
      Motivi invokati: Ksur tal-Artikolu 8(4) tar-Regolament (KE) tal-Kunsill Nru 207/2009, peress li l-Bord tal-Appell naqas milli janalizza sew il-kwistjoni tal-avvjament taħt il-liġi Ingliża tal-abbuż tad-denominazzjoni, u naqas milli janalizza sew il-probabbiltà ta’ dikjarazzjoni qarrieqa u d-danni konsegwenti.